Dataetisk Råd
Dataetisk Råd er et råd, der kommer med anbefalinger til etisk brug af data.
I mange år har Danmark haft Det Etiske Råd og siden 2019 også et Dataetisk Råd. Det kan komme med anbefalinger, men det er ikke en tilsynsmyndighed som Datatilsynet.
I 2018 anbefalede en ekspertgruppe om dataetik nedsat af regeringen, at der blev etableret et Dataetisk Råd med følgende formål:
I 2019 nedsatte regeringen Dataetisk Råd, som "skal give input og nuancer til den offentlige debat om dataetik, som fylder mere og mere. Samtidig skal rådet hjælpe til, at erhvervslivet og den offentlige sektor bruger data ansvarligt."
Rådets første formand er Johan Busse, borgerrådgiver i Københavns Kommune og tidligere ansat hos Folketingets Ombudsmand. Dertil er der 14 medlemmer udpeget for fire år ad gangen.
I juni 2022 blev Dataetisk Råd en del af et nyt Nationalt Center for Etik, som understøtter tre andre uafhængige organer: Det Etiske Råd, Den Nationale Videnskabsetiske Komité og De Videnskabsetiske Medicinske Komiteer.
Rådet skriver selv følgende om dataetik:
Dataetisk Råd skal ikke drøfte juridiske problemstillinger i lovgivningen og skal ikke overtage opgaver for tilsynsmyndigheder som Datatilsynet, der har kompetence til at påse, om lovgivningen er overholdt. Det Etiske Råd tager sig af problemstillinger omkring sundhedsdata, mens øvrige data ligger hos Dataetisk Råd, der kan anbefale, redegøre og skabe opmærksomhed og debat om dataetiske dilemmaer ved ny teknologi.
Rådet har for eksempel givet råd om udvikling af en smittesporingsapp og et digital corona-pas, skrevet høringssvar om samkøring af data i det offentlige og CPR-registret. Det har udviklet dataetiske principper, et dataetisk vurderingsskema til konsekvensanalyser og anbefalinger om brugen af ansigtsgenkendelse.